Sinyoría de Molina-Alto Tajo

A Sinyoría de Molina-Alto Tajo ye una comarca d'a provincia de Guadalachara (Castiella-La Mancha), con capital en Molina d'Aragón.

Esta comarca muga a lo norte con Soria (Tierra de Medinaceli) y Zaragoza (Comunidat de Calatayú), a l'este con Zaragoza (Campo de Daroca) y Teruel (Xiloca), a lo sud con Teruel (Sierra d'Albarracín), y a l'ueste con a provincia de Cuenca y a resta d'a provincia de Guadalachara.

Con una superficie de 4.308 km², ye a comarca mas gran d'a provincia, y bi predominan os lugars chicoz y cuasi deshabitatos, ye una zona de entre as mas albandonatas d'Espanya. Part d'a población d'a comarca emigró ta Zaragoza, pus esta comarca tien mas relación tradicional con Teruel y Zaragoza que con a suya capital provincial, Guadalachara. Destaca o Parque Natural de l'Alto Tajo.

 Parla 
En esta comarca bi ha muitos aragonesismos, como por eixemplo:
Bolligar, Borbute, cagacierros (¿cagafierros?), calcero, caldo morcas, camajuste, carrañar, catachán, chemecar, charraire, chito, chumar, cunacho, dendaloso, empazar, enfajinar, enza, escorrozo, escorutos/escurutos/escoritos, esturgar, puerta falsa, fartizo, forigana, fotre, frisel, friselera, fuina, fusta, gaire, garafullo, gayata, gripia, garrón, guarreña, jambrar, jumera, legona, casalugar, (y lugar), malfurriar, marrotear, merra, medolla, milorcho, minyoneras, hacer una mozada, panto, paretanyo, peirón, petar, piazar, pilmar, rechitar, remeje, rujiazo, segureta, sorrampa, sostre, sulsida, supiendo, ta pa tu (fosilización d'o caso preposicional d'o pronombre tu, te parix a tu, se da en a ribera d'o Miedes). Tafugo, tajuguera, tajador, tamborinada, tartir, trabillanco, tracalero, trastajear, trucar, vendema, pon y zapa, zarapitero, zarrapollera, etcetera...

Muitos d'ellos son comuns con o castellano d'as zonas mugants de Zaragoza y Teruel, pero con significato encara mes fosilizato en accepcions concretas, y a vegatas diferents. O numero d'estos aragonesismos en o castellano d'a Sinyoría de Molina ye mayor que en o catalán d'o Baixo Aragón u Castellón, y dengún no diz que no ye castellano.

 Bibliografía 
Mariano Marco Yague Vocabulario de Palabras típicas. Recogidas en Labros, Hinojosa y en otros pueblos de: El Señorío de Molina.

 Referencias 

Vinclos externos
Información sobre a comarca.
diccionario de palabras d'a Sinyoría de Molina

Categoría:Comarcas de Guadalachara
Categoría:Comarcas que mugan con Aragón